«Երկիր Մեդիա» հեռուստաալիքին տված հարցազրույցում Ռոբերտ Քոչարյանը հայտարարել է. «Համարեք, որ վերադարձել եմ քաղաքականություն»: Նա ասել է, որ որոշման պատճառներից մեկը այժմ վարվող արտաքին քաղաքականությունն է: «Բայց ես մեծ մտագհոգություն ունեմ, երբ վարչապետն ասում է, որ ամբողջ աշխարհը պետք է ադապտացվի, ինքն իրեն ադապտացնի, հարմարվի, այսպես ասեմ՝ Հայաստանի նոր իրավիճակին: Իմ բառերը չեն: Ասվում է դա Ռուսաստանին: Այն երկիրը չէ, ում հետ կարելի է այս լեզվով խոսել: Մեր ստրատեգիական գործընկերն է, և առանց այդ ստրատեգիական գործընկերության, մեր պաշտպանության հարցը շատ մեծ վտանգի տակ է»: